इस पहल को नाकाम करने की कोशिश भूमि विसर्जन के बाद भी की गयी. दुष्प्रचार किया गया कि प्रवास और मां अम्बे नवयुवक समाज ने दुर्गा की मूर्ति को चप्पलों से मार कर गडढे में दफन किया है. मूर्तियों का भू-विसर्जन रोकने की चाहे तथाकथित धार्मिक आलंबरदारों ने चाहे कितनी कोशिश की, मगर बुन्देलखंड की यह पहल नदियों को बचाने की अनूठी मिसाल के तौर पर जानी जायेगी. अगर नदियों को वास्तव में जिंदगी के लिये बचाना है तो इस पहल को दूसरे जिलों में भी अपनाये जाने की आवश्यकता है.